ओडिशा में कोरोना वायरस के 3053 नए केस, 17 मरीजों की मौत
ओडिशा में कोरोना वायरस संक्रमण के 3,053 नए मामले सामने आए हैं, जिसके बाद यहां संक्रमितों की संख्या बढ़कर 2,29,387 हो गई।
भुवनेश्वर: ओडिशा में कोरोना वायरस संक्रमण के 3,053 नए मामले सामने आए हैं, जिसके बाद यहां संक्रमितों की संख्या बढ़कर 2,29,387 हो गई। स्वास्थ्य अधिकारी ने बताया कि खतरनाक संक्रमण से 17 और लोगों की मौत के बाद मृतकों की संख्या बढ़कर 892 हो गई। अधिकारी ने बताया कि पृथक-वास केंद्रों से 1,804 नए मामले सामने आए हैं जबकि संपर्क का पता लगाने के दौरान 1,249 नए मामलों का पता चला है। उन्होंने बताया कि खुर्दा जिले में संक्रमण के सबसे ज्यादा 561 नए मामले सामने आए हैं। भुवनेश्वर खुर्दा जिले का ही हिस्सा है। इसके बाद कटक में 256 और मयूरभंज में 153 नए मामले सामने आए हैं। उन्होंने बताया कि बालेश्वर और ढेंकनाल में तीन-तीन लोगों की मौत हो गई जबकि जगतसिंहपुर, खुर्दा और पुरी में दो-दो तथा भद्रक, गंजाम, जाजपुर, मयूरभंज और नयागढ़ जिले में एक-एक व्यक्ति की मौत हुई। गंजाम में अब तक 221 लोगों की मौत संक्रमण की वजह से हो चुकी है। इसके बाद खुर्दा में 146 और कटक में 74 लोगों की मौत हुई है। उन्होंने बताया कि कोरोना वायरस से संक्रमित 53 मरीजों की मौत अन्य बीमारियों की वजह से हुई है। ओडिशा में अभी 34,314 मरीजों का इलाज चल रहा है जबकि 1,94,128 मरीज अब तक स्वस्थ हो चुके हैं। हालांकि, गौरतलब है कि प्रदेश में कोरोना वायरस के सक्रिय मामलों में कमी आई है।स्वास्थ्य और परिवार कल्याण मंत्रालय के अनुसार, 26 सितंबर को ओडिशा में 34897 एक्टिव केस थे, जो 2 अक्टूबर को 31795 रह गए। इसका मतलब है कि बीते एक हफ्ते में ओडिशा में कोरोना वायरस के नए केस सामने तो आए हैं, लेकिन एक्टिव केस घटे भी हैं। स्वास्थ्य और परिवार कल्याण मंत्रालय के अनुसार, पिछले हफ्ते देश के 25 राज्यों/केंद्र शासित प्रदेशों में कोरोना वायरस के सक्रिय मामलों में गिरावट आई।26 सितंबर को महाराष्ट्र में 273190 एक्टिव केस थे, जो 2 अक्टूबर को 259440 रह गए। आंध्र प्रदेश में 67683 एक्टिव केस थे, जो अब 57858 रह गए। उत्तर प्रदेश में 59397 एक्टिव केस थे, जो अब 50378 रह गए। वहीं, हरियाणा में 18032 एक्टिव केस थे, जो अब 13472 रह गए। पंजाब में 19937 एक्टिव केस थे, जो अब 15763 रह गए हैं।26 सितंबर को दिल्ली में 30867 एक्टिव केस थे, जो 2 अक्टूबर को 26738 रह गए। जम्मू-कश्मीर में 19170 एक्टिव केस थे, जो 16413 रह गए। मध्य प्रदेश में 22198 एक्टिव केस थे, जो अब 20473 रह गए हैं और तेलंगाना में 30334 एक्टिव केस थे, जो अब 28620 केस रह गए हैं।